**Kirken.no**

**(sponset)**

**Velkommen til dåp i koronatid**

**Alternativ tittel: Dåp sju dager i uken**

**Kan vi ha dåp når kirkene er stengt for gudstjenester (for større forsamlinger)? Mange steder er det fullt mulig og fleksibiliteten er stor. Kirkene er åpne for dåp både på hverdager og søndager.**

Lenke

I dåpen får vi et sted å høre til som er større enn oss selv, ja, større enn alt annet vi kjenner til. Midt i uroen får vi et ankerfeste for livet. Vi får høre til hos Gud.

-Å ha kirken nesten for seg selv var en helt spesiell opplevelse – det kjentes personlig og nært. Etterpå feiret vi med sjokoladekake, kaffe og brus i solskinnet utenfor kirken. Dette forteller Sigrid som lot sønnen Benjamin bli døpt i april.

**Hvor trygt er det å ha dåp?**

Dåp i kirken skal oppleves trygt og profesjonelt, selv om det er litt andre rammer rundt dåp nå enn ellers. Det er utarbeidet standarder for hvordan dåp skal gjennomføres i koronatiden. Derfor er det viktig å følge de nasjonale retningslinjene og den lokale kirkens tilpasninger.

**Dåpsselskap**

Dåp er dåp, selv om selskapet etterpå kanskje blir litt annerledes enn planlagt. Noen velger å ha dåp nå, og planlegger en fest når muligheten for å være sammen igjen åpnes opp. Andre har bare en liten markering hjemme med det antall mennesker som er tillatt. Eller om været tillater det – hva med en liten «dåpsfest» på kirkebakken eller i en hage?

Ønsker du dåp er det bare å ta kontakt med kirken du ønsker dåp i.